Sentenza tal-Qorti tal-Ġustizzja (Ir-Raba' Awla) tal-21 ta' Diċembru 2011 (talba għal deċiżjoni preliminari tal-Finanzgericht Düsseldorf - Il-Ġermanja) - Haltergemeinschaft LBL GbR vs Hauptzollamt Düsseldorf
(Kawża C-250/10) 
[Direttiva 2003/96/KE - Ttassazzjoni fuq prodotti ta' enerġija u elettriku - Artikolu 14(1)(b) - Eżenzjoni tal-prodotti ta' enerġija użati bħala karburant għall-iskop ta' navigazzjoni bl-ajru - Karburant ipprovdut minn noleġġatur ta' ajruplan użat mill-persuni li ħadu l-ajruplan b'noleġġ għat-titjiriet tagħhom għal skopijiet oħra għajr il-provvista ta' servizz bl-ajru bi ħlas]
Lingwa tal-kawża: il-Ġermaniż
Qorti tar-rinviju
Finanzgericht Düsseldorf
Partijiet fil-kawża prinċipali
Rikorrenti: Haltergemeinschaft LBL GbR
Konvenut: Hauptzollamt Düsseldorf
Suġġett
Talba għal deċiżjoni preliminari - Finanzgericht Düsseldorf - Interpretazzjoni tal-Artikolu 14(1)(b) tad-Direttiva tal-Kunsill 2003/96/KE, tas-27 ta' Ottubru 2003, li tirriforma l-istruttura tal-Komunità dwar tassazzjoni fuq prodotti ta' enerġija u elettriku (ĠU Edizzjoni Speċjali bil-Malti, Kapitolu 9, Vol. 1, p. 405) - Portata tal-eżenzjoni prevista għall-prodotti ta' enerġija forniti biex jintużaw bħala karburant għall-iskop ta' navigazzjoni bl-ajru - Eżenzjoni tal-karburant ipprovdut mill-kerrej jew min-nolleġġatur ta' ajruplan, li ma tkunx impriża tat-trasport bl-ajru, u użat mill-persuni li jieħdu l-ajruplan b'kera jew b'noleġġ għat-titjiriet b'għan kummerjċali tagħhom
Dispożittiv
L-Artikolu 14(1)(b) tad-Direttiva tal-Kunsill 2003/96/KE, tas-27 ta' Ottubru 2003, li tirriforma l-istruttura tal-Komunità dwar tassazzjoni fuq prodotti ta' enerġija u elettriku, għandu jiġi interpretat fis-sens li l-eżenzjoni mit-taxxa għall-prodotti ta' enerġija forniti biex jintużaw bħala karburant għall-iskop ta' navigazzjoni bl-ajru għajr safar b'mod privat u għall-divertiment prevista f'din id-dispożizzjoni ma tistax tkun ta' benefiċċju għal impriża, bħal dik inkwistjoni fil-kawża prinċipali, meta din tagħti b'kiri jew b'noleġġ ajruplan li jappartjeni lilha bil-karburant lill-impriżi li l-operazzjonijiet ta' navigazzjoni bl-ajru li jwettqu ma humiex direttament użati għall-provvista, minn dawn l-impriżi, ta' servizz bl-ajru bi ħlas.
____________
1 - ĠU C 226, 30.07.2011